title: 2006/610/EF: Afgørelse truffet af repræsentanterne for medlemsstaternes regeringer, forsamlet i Rådet af 17. juli 2006 om midlertidig anvendelse af den interne aftale mellem repræsentanterne for medlemsstaternes regeringer, forsamlet i Rådet, om finansiering af Fællesskabets bistand under den flerårige finansielle ramme for perioden 2008-2013 i overensstemmelse med AVS/EF-partnerskabsaftalen og om tildelingen af finansiel bistand til de oversøiske lande og territorier, på hvilke EF-traktatens fjerde del finder anvendelse

text:
               9.9.2006

               DA

               Den Europæiske Unions Tidende

               L 247/30

         AFGØRELSE TRUFFET AF REPRÆSENTANTERNE FOR MEDLEMSSTATERNES REGERINGER, FORSAMLET I RÅDET
   af 17. juli 2006
   om midlertidig anvendelse af den interne aftale mellem repræsentanterne for medlemsstaternes regeringer, forsamlet i Rådet, om finansiering af Fællesskabets bistand under den flerårige finansielle ramme for perioden 2008-2013 i overensstemmelse med AVS/EF-partnerskabsaftalen og om tildelingen af finansiel bistand til de oversøiske lande og territorier, på hvilke EF-traktatens fjerde del finder anvendelse
   (2006/610/EF)
   REPRÆSENTANTERNE FOR REGERINGERNE FOR DET EUROPÆISKE FÆLLESSKABS MEDLEMSSTATER, FORSAMLET I RÅDET, HAR —
   under henvisning til traktaten om oprettelse af Det Europæiske Fællesskab,
   under henvisning til partnerskabsaftalen mellem staterne i Afrika, Vestindien og Stillehavet på den ene side og Det Europæiske Fællesskab og dets medlemsstater på den anden side, undertegnet den 23. juni 2000 i Cotonou (1) (i det følgende benævnt »AVS/EF-partnerskabsaftalen«) og ændret af aftalen undertegnet i Luxembourg den 25. juni 2005 (2) (i det følgende benævnt »aftalen om ændring af AVS/EF-partnerskabsaftalen«),
   under henvisning til Rådets afgørelse nr. 2001/822/EF (3) om de oversøiske landes og territoriers (i det følgende benævnt »OLT«) associering med Det Europæiske Fællesskab,
   under henvisning til udkast forelagt af Kommissionen, og
   ud fra følgende betragtninger:

               (1)

               Aftalen om ændring af AVS/EF-partnerskabsaftalen træder først i kraft, når hver medlemsstat har opfyldt deres forfatningsmæssige bestemmelser i overensstemmelse med artikel 93 i AVS/EF-partnerskabsaftalen.

               (2)

               AVS/EF-Ministerrådet har ved afgørelse nr. 5/2005 (4) truffet overgangsforanstaltninger, som er gældende fra datoen for undertegnelse af aftalen om ændring af AVS/EF-partnerskabsaftalen til datoen for dens ikrafttræden.

               (3)

               I overensstemmelse med artikel 2 i afgørelse nr. 5/2005 opfordres medlemsstaterne og Fællesskabet til hver især at træffe passende skridt til at gennemføre overgangsforanstaltningerne.

               (4)

               Den 2. juni 2006 vedtog AVS/EF-Ministerrådet den flerårige finansielle ramme for perioden 2008-2013, som fastlagt i bilag Ib til AVS/EF-partnerskabsaftalen.

               (5)

               Medlemsstaterne, forsamlet i Rådet, er nået til enighed om en intern aftale om finansieringen af Fællesskabets bistand til AVS-staterne og til OLT'erne under den flerårige finansielle ramme for perioden 2008-2013. Aftalen træder først i kraft, efter at alle medlemsstater har godkendt den i overensstemmelse med deres forfatningsmæssige bestemmelser.

               (6)

               Visse bestemmelser i den interne aftale bør anvendes midlertidigt, indtil aftalen træder i kraft —

         TRUFFET FØLGENDE AFGØRELSE:
   Artikel 1
   Følgende bestemmelser i den interne aftale vedrørende den 10. Europæiske Udviklingsfond (i det følgende benævnt »EUF«) anvendes midlertidigt fra datoen for vedtagelsen af denne afgørelse:

               1)

               Artikel 1, stk. 7, sammenholdt med artikel 8 og artikel 9, for så vidt som Rådet skal vedtage den endelige tidsplan for Rumæniens og Bulgariens bidrag, såvel som den endelige vægt, der tildeles deres stemme, og det nye kvalificerede flertal og reglerne for blokerende mindretal efter deres tiltrædelse af EU og i overensstemmelse med den interne aftale.

               2)

               Artikel 10 med henblik på vedtagelse af gennemførelsesforordningen og finansforordningen og bl.a. med henblik på oprettelse af EUF-udvalget og investeringsfacilitetsudvalget i forbindelse med artikel 8 og artikel 9.

         Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.
   Den forbliver i kraft, indtil den interne aftales ikrafttræden, med forbehold for yderligere afgørelser truffet af repræsentanterne for medlemsstaternes regeringer om at forlænge dens gyldighedsperiode.

      Udfærdiget i Bruxelles, den 17. juli 2006.

            På vegne af medlemsstaternes regeringer

         E. TUOMIOJA

            Formand

      (1)  EFT L 317 af 15.12.2000, s. 3.

      (2)  EUT L 209 af 11.8.2005, s. 27.

      (3)  EFT L 314 af 30.11.2001, s. 1.

      (4)  EUT L 287 af 28.10.2005, s. 1.
    ---documentbreak---

               9.9.2006

               DA

               Den Europæiske Unions Tidende

               L 247/32

         INTERN AFTALE
   mellem repræsentanterne for medlemsstaternes regeringer, forsamlet i Rådet, om finansiering af Fællesskabets bistand i henhold til den flerårige finansielle ramme for perioden 2008-2013 i overensstemmelse med AVS-EF-partnerskabsaftalen samt om finansiel bistand til de oversøiske lande og territorier, på hvilke EF-traktatens fjerde del finder anvendelse
   REPRÆSENTANTERNE FOR REGERINGERNE FOR DET EUROPÆISKE FÆLLESSKABS MEDLEMSSTATER, FORSAMLET I RÅDET, ER —
   under henvisning til traktaten om oprettelse af Det Europæiske Fællesskab,
   efter høring af Kommissionen,
   efter høring af Den Europæiske Investeringsbank, og
   ud fra følgende betragtninger:

               (1)

               I punkt 3 i bilag Ia til partnerskabsaftalen mellem gruppen af stater i Afrika, Vestindien og Stillehavet på den ene side og Det Europæiske Fællesskab og dets medlemsstater på den anden side, undertegnet i Cotonou den 23. juni 2000 (1), i det følgende benævnt »AVS-EF-partnerskabsaftalen«, hedder det, at »Ministerrådet uanset artikel 95 i denne aftale træffer afgørelse om eventuelle ændringer af den flerårige finansielle ramme eller dermed forbundne dele af aftalen«.

               (2)

               AVS-EF-Ministerrådet vedtog på sit møde i Port Moresby (Papua Ny Guinea) den 1. og 2. juni 2006 bilag Ib til AVS-EF-partnerskabsaftalen og vedtog deri, at det samlede beløb for Fællesskabets bistand til AVS-staterne i henhold til den flerårige finansielle ramme for perioden 2008-2013 inden for rammerne af aftalen skulle sættes til 21 966 mio. EUR i 10. Europæiske Udviklingsfond, i det følgende benævnt »10. EUF«, som finansieres af medlemsstaterne.

               (3)

               Rådets afgørelse 2001/822/EF af 27. november 2001 om de oversøiske landes og territoriers associering med Det Europæiske Fællesskab (2), i det følgende benævnt »associeringsafgørelsen«, anvendes indtil den 31. december 2011. Der bør inden da vedtages en ny afgørelse på basis af traktatens artikel 187. Inden den 31. december 2007 bør Rådet, der træffer afgørelse med enstemmighed på forslag af Kommissionen, afsætte 286 mio. EUR fra 10. EUF til finansiel bistand i perioden 2008-2013 til de oversøiske lande og territorier, i det følgende benævnt »OLT«, på hvilke traktatens fjerde del finder anvendelse.

               (4)

               I afgørelse truffet af repræsentanterne for medlemsstaternes regeringer, forsamlet i Rådet af 30. maj 2005 om skæringsdatoen for, hvornår der ikke længere vil blive disponeret over midler fra 9. Europæiske Udviklingsfond (EUF) (3) er skæringsdatoen for, hvornår der ikke længere kan disponeres over midler fra 9. EUF, som forvaltes af Kommissionen, rentegodtgørelser, som forvaltes af Den Europæiske Investeringsbank, i det følgende benævnt »EIB«, og renteindtægter af disse bevillinger, fastsat til den 31. december 2007. Denne dato kan om nødvendigt tages op til revision.

               (5)

               For at implementere AVS-EF-partnerskabsaftalen og associeringsafgørelsen bør der indføres en 10. EUF og fastlægges en procedure for tildelingen af midler samt for medlemsstaternes bidrag til disse midler.

               (6)

               Der bør i 2008-2009 med udgangspunkt i en rapport fra Kommissionen gennemføres en revision omfattende alle aspekter af EU's udgifter og indtægter.

               (7)

               Repræsentanterne for medlemsstaternes regeringer, forsamlet i Rådet, har vedtaget at øremærke et beløb på 430 mio. EUR fra 10. EUF til støtteudgifter, som Kommissionen pådrager sig under programmeringen og gennemførelsen af EUF.

               (8)

               Der bør fastsættes regler for forvaltning af det finansielle samarbejde.

               (9)

               Den 12. september 2000 vedtog repræsentanterne for medlemsstaternes regeringer, forsamlet i Rådet, en intern aftale om finansiering og forvaltning af Fællesskabets bistand i henhold til finansprotokollen til AVS-EF-partnerskabsaftalen samt om finansiel bistand til de oversøiske lande og territorier, på hvilke EF-traktatens fjerde del finder anvendelse (4), i det følgende benævnt »den interne aftale for 9. EUF«.

               (10)

               Der bør nedsættes et udvalg af repræsentanter for medlemsstaternes regeringer i Kommissionen, i det følgende benævnt »EUF-Udvalget«, og et lignende udvalg bør nedsættes i EIB. Kommissionens og EIB's arbejde med anvendelsen af AVS-EF-partnerskabsaftalen og de tilsvarende bestemmelser i associeringsafgørelsen bør harmoniseres.

               (11)

               Det forudsættes, at Bulgarien og Rumænien er blevet medlemmer af EU senest den 1. januar 2008, og at de tiltræder AVS-EF-partnerskabsaftalen og nærværende interne aftale, sådan som de har forpligtet sig til i henhold til traktaten om Bulgariens og Rumæniens tiltrædelse og den dertil knyttede protokol.

               (12)

               Rådet og repræsentanterne for medlemsstaternes regeringer, forsamlet i Rådet, gik i deres konklusioner af 24. maj 2005 om hurtigere opfyldelse af millennium-udviklingsmålene fuldt ud ind for en rettidig gennemførelse og overvågning af OECD's Paris-erklæring om bistandseffektivitet, der blev vedtaget på forummet på højt plan den 2. marts 2005 i Paris.

               (13)

               Der bør henvises til de officielle udviklingsbistandsmål (ODA). Kommissionen bør i rapporterne til medlemsstaterne og OECD-udviklingsbistandskomitéen om EUF-udbetalinger sondre mellem aktiviteter under ODA og aktiviteter uden for ODA.

               (14)

               Den 22. december 2005 vedtog Rådet og repræsentanterne for medlemsstaternes regeringer, forsamlet i Rådet, Europa-Parlamentet og Kommissionen en fælleserklæring om den europæiske konsensus om udvikling (5).

               (15)

               EUF bør fortsat prioritere støtten til de mindst udviklede lande og andre lavindkomstlande højt.

               (16)

               Den 11. april 2006 godkendte Rådet princippet om at finansiere den afrikanske fredsfacilitet via interne AVS-midler med op til 300 mio. EUR i den første periode 2008-2010. I løbet af tredje år foretages der en omfattende evaluering med henblik på en revision af de nærmere bestemmelser i denne facilitet og af mulighederne for alternative fremtidige finansieringskilder, herunder FUSP-finansiering —

         BLEVET ENIGE OM FØLGENDE BESTEMMELSER:
   KAPITEL 1
   FINANSIELLE MIDLER
   Artikel 1
   10. EUF's midler
   1.   Medlemsstaterne opretter en tiende europæisk udviklingsfond, i det følgende benævnt »10. EUF«.
   2.   10. EUF omfatter:

               a)

               et beløb på op til 22 682 mio. EUR, som tilvejebringes af medlemsstaterne efter følgende fordelingsnøgle:

                           Medlemsstat

                           Fordelingsnøgle

                           Bidrag i EUR

                           Belgien

                           3,53

                           800 674 600

                           Bulgarien (6)

                           0,14

                           31 754 800

                           Den Tjekkiske Republik

                           0,51

                           115 678 200

                           Danmark

                           2,00

                           453 640 000

                           Tyskland

                           20,50

                           4 649 810 000

                           Estland

                           0,05

                           11 341 000

                           Grækenland

                           1,47

                           333 425 400

                           Spanien

                           7,85

                           1 780 537 000

                           Frankrig

                           19,55

                           4 434 331 000

                           Irland

                           0,91

                           206 406 200

                           Italien

                           12,86

                           2 916 905 200

                           Cypern

                           0,09

                           20 413 800

                           Letland

                           0,07

                           15 877 400

                           Litauen

                           0,12

                           27 218 400

                           Luxembourg

                           0,27

                           61 241 400

                           Ungarn

                           0,55

                           124 751 000

                           Malta

                           0,03

                           6 804 600

                           Nederlandene

                           4,85

                           1 100 077 000

                           Østrig

                           2,41

                           546 636 200

                           Polen

                           1,30

                           294 866 000

                           Portugal

                           1,15

                           260 843 000

                           Rumænien (6)

                           0,37

                           83 923 400

                           Slovenien

                           0,18

                           40 827 600

                           Slovakiet

                           0,21

                           47 632 200

                           Finland

                           1,47

                           333 425 400

                           Sverige

                           2,74

                           621 486 800

                           Det Forenede Kongerige

                           14,82

                           3 361 472 400

                           22 682 000 000

                     Beløbet på 22 682 mio. EUR er til rådighed fra ikrafttrædelsen af den flerårige finansielle ramme, og heraf tildeles

                           i)

                           21 966 mio. EUR til AVS-gruppen af stater

                           ii)

                           286 mio. EUR til OLT

                           iii)

                           430 mio. EUR til Kommissionen til støtteudgifter som omhandlet i artikel 6 til Kommissionens programmering og gennemførelse af EUF.

               b)

               de midler, der er nævnt i bilag I til AVS-EF-partnerskabsaftalen og bilag II A til associeringsafgørelsen, og som er tildelt under 9. EUF til at finansiere midlerne i den investeringsfacilitet, der er fastlagt i bilag II C til associeringsafgørelsen, i det følgende benævnt »investeringsfaciliteten«, berøres ikke af afgørelse 2005/446/EF om skæringsdatoen for, hvornår der ikke længere kan disponeres over midler fra 9. EUF. Disse midler overføres til 10. EUF og forvaltes efter gennemførelsesreglerne for 10. EUF fra datoen for ikrafttrædelsen af den flerårige finansielle ramme for perioden 2008-2013 i henhold til AVS-EF-partnerskabsaftalen og datoen for ikrafttrædelsen af Rådets afgørelse om finansiel bistand til OLT i perioden 2008-2013.

         3.   Efter den 31. december 2007 eller efter datoen for ikrafttrædelsen af den flerårige finansielle ramme for perioden 2008-2013, hvis denne dato er senere, vil der ikke længere blive disponeret over restbeløb fra 9. EUF eller fra tidligere EUF'er med undtagelse af restbeløb og midler, der er frigjort efter denne ikrafttrædelsesdato, fra ordningen til stabilisering af eksportindtægterne fra landbrugsråvarer (STABEX) under EUF'er forud for 9. EUF og af de midler, der er nævnt i stk. 2, litra b). Midler, der måtte blive disponeret over efter den 31. december 2007 indtil denne aftales ikrafttræden, jf. ovenfor, vil udelukkende blive anvendt til at sikre, at EU-administrationen kan fungere, og til at dække de løbende omkostninger til videreførelse af igangværende projekter, indtil 10. EUF træder i kraft.
   4.   Der vil ikke længere kunne disponeres over midler, der er frigjort fra projekter under 9. EUF eller fra tidligere EUF'er efter den 31. december 2007, medmindre Rådet med enstemmighed på forslag fra Kommissionen træffer anden afgørelse, med undtagelse af midler, der er frigjort efter denne ikrafttrædelsesdato, fra ordningen til stabilisering af eksportindtægterne fra landbrugsråvarer (STABEX) under EUF'er forud for 9. EUF, der automatisk overføres til de nationale vejledende programmer som omhandlet i artikel 2, litra a, nr. i), og artikel 3, stk. 1, og af de midler, der er omhandlet i stk. 2, litra b).
   5.   Hele beløbet til 10. EUF dækker perioden fra 1. januar 2008 til 31. december 2013. Der vil ikke blive disponeret over midlerne fra 10. EUF efter 31. december 2013, medmindre Rådet træffer anden afgørelse med enstemmighed på forslag af Kommissionen.
   6.   Indtægter i form af renter fra transaktioner finansieret i henhold til forpligtelser indgået under tidligere EUF'er og fra de midler fra 10. EUF, der forvaltes af Kommissionen og deponeres hos udbetalende myndigheder i Europa, jf. artikel 37, stk. 1, i bilag IV til AVS-EF-partnerskabsaftalen, krediteres en eller flere bankkonti, der åbnes i Kommissionens navn, og anvendes i overensstemmelse med artikel 6. Anvendelsen af indtægter i form af renter af de midler fra 10. EUF, der forvaltes af EIB, fastsættes inden for rammerne af finansforordningen som nævnt i artikel 10, stk. 2.
   7.   Hvis en ny stat tiltræder EU, ændres fordelingen af de i stk. 2, litra a), anførte bidrag ved enstemmig afgørelse truffet af Rådet på forslag af Kommissionen.
   8.   De finansielle midler kan reguleres ved enstemmig afgørelse truffet af Rådet i henhold til artikel 62, stk. 2, i AVS-EF-partnerskabsaftalen.
   9.   Enhver medlemsstat kan med forbehold af regler og procedurer for beslutningstagningen, jf. artikel 8, frivilligt stille bidrag til rådighed for Kommissionen eller EIB for at støtte målene i AVS-EF-partnerskabsaftalen. Medlemsstaterne kan endvidere medfinansiere projekter eller programmer, f.eks. som led i specifikke initiativer, der forvaltes af Kommissionen eller EIB. Den enkelte AVS-stat skal have garanti for at eje sådanne initiativer på nationalt plan.
   Den i artikel 10 omhandlede gennemførelsesforordning og finansforordning skal indeholde de nødvendige bestemmelser for medfinansiering fra EUF og for medfinansiering af aktiviteter, der gennemføres af medlemsstaterne. Medlemsstaterne orienterer Rådet, inden de yder deres frivillige bidrag.
   10.   Rådet foretager i overensstemmelse med punkt 7 i finansprotokollen til AVS-EF-partnerskabsaftalen sammen med AVS-staterne en resultatundersøgelse med en vurdering af, i hvilket omfang forpligtelser og betalinger er blevet realiseret, samt af resultater og indvirkning af den bistand, der er ydet. Undersøgelsen foretages på grundlag af et forslag, som Kommissionen udarbejder i 2010. Resultatundersøgelsen skal bidrage til afgørelsen om omfanget af det finansielle samarbejde efter 2013.
   Artikel 2
   Midler tildelt AVS-staterne
   Det beløb på 21 966 mio. EUR, der er omhandlet i artikel 1, stk. 2, litra a), nr. i), tildeles samarbejdsinstrumenterne på følgende måde:

               a)

               17 766 mio. EUR til finansiering af nationale og regionale vejledende programmer. Denne tildeling anvendes til at finansiere

                           i)

                           AVS-staternes nationale vejledende programmer i overensstemmelse med artikel 1-5 i bilag IV til AVS-EF-partnerskabsaftalen

                           ii)

                           regionale vejledende programmer til støtte for AVS-staternes samarbejde og integration på regionalt og tværregionalt plan i overensstemmelse med artikel 6-11, artikel 13, stk. 1, og artikel 14 i bilag IV til AVS-EF-partnerskabsaftalen.

               b)

               2 700 mio. EUR til bistand til finansiering af samarbejde inden for AVS og tværregionalt samarbejde med mange af eller alle AVS-staterne, i overensstemmelse med bilag IV, artikel 12, artikel 13, stk. 2, og artikel 14 i AVS-EF-partnerskabsaftalen og om gennemførelses- og forvaltningsprocedurer. Beløbsrammen omfatter strukturstøtte til de fælles institutioner CVU og TCL, der er omhandlet i og underlagt tilsyn i henhold til reglerne og procedurerne i bilag III til AVS-EF-partnerskabsaftalen, samt til Den Blandede Parlamentariske Forsamling, der er omhandlet i artikel 17 i AVS-EF-partnerskabsaftalen. Beløbsrammen dækker også bistand til driftsudgifterne for AVS-sekretariatet omhandlet i punkt 1 og 2 i protokol 1 til AVS-EF-partnerskabsaftalen.

               c)

               Dele af midlerne i litra a) og b) kan anvendes til at afhjælpe udefra kommende påvirkninger og uforudsete behov, herunder hvor det måtte være nødvendigt til supplerende kortsigtet humanitær nødhjælp og katastrofebistand, såfremt denne støtte ikke kan finansieres over EU’s budget, til at afbøde de negative virkninger af forbigående udsving i eksportindtægterne.

               d)

               1 500 mio. EUR i form af en tildeling til EIB til finansiering af investeringsfaciliteten i henhold til de vilkår og betingelser, der er anført i bilag II (Finansieringsvilkår og -betingelser) til AVS-EF-partnerskabsaftalen, omfattende et ekstra bidrag på 1 100 mio. EUR til midlerne i investeringsfaciliteten, der forvaltes som en revolverende fond, og 400 mio. EUR i form af gavebistand til finansieringen af rentegodtgørelser som omhandlet i artikel 2 og 4 i bilag II til AVS-EF-partnerskabsaftalen i 10. EUF's løbetid.

         Artikel 3
   Midler tildelt OLT
   1.   Det i artikel 1, stk. 2, litra a), nr. ii), omhandlede beløb på 286 mio. EUR tildeles som fastlagt i en afgørelse truffet af Rådet inden 31. december 2007 om ændring af associeringsafgørelsen i henhold til traktatens artikel 187, heraf 256 mio. EUR til finansiering af nationale og regionale vejledende programmer, og 30 mio. EUR i form af en tildeling til EIB til finansiering af investeringsfaciliteten i henhold til associeringsafgørelsen.
   2.   Hvis et OLT bliver uafhængigt og tiltræder AVS-EF-partnerskabsaftalen, nedsættes det i stk. 1 anførte beløb, og beløbene i artikel 2, litra a), nr. i), forhøjes tilsvarende af Rådet, der træffer afgørelse med enstemmighed på forslag af Kommissionen.
   Artikel 4
   Lån fra EIB's egne midler
   1.   Til det beløb, der er tildelt investeringsfaciliteten under 9. EUF som anført i artikel 1, stk. 2, litra b), og det beløb, der er anført i artikel 2, stk. 1, litra d), lægges et vejledende beløb på op til 2 030 mio. EUR i form af lån, der ydes af EIB fra dennes egne midler. Disse midler tildeles med et beløb på op til 2 000 mio. EUR til de formål, der er omhandlet i bilag II til AVS-EF-partnerskabsaftalen, og med et beløb på op til 30 mio. EUR til de formål, der er omhandlet i associeringsafgørelsen, i overensstemmelse med betingelserne i EIB's vedtægter og de relevante bestemmelser om vilkårene og betingelserne for investeringsfinansiering i bilag II til AVS-EF-partnerskabsaftalen og associeringsafgørelsen.
   2.   I forhold til deres andel i EIB's kapital forpligter medlemsstaterne sig til, idet de giver afkald på retten til at gøre indsigelse, som kautionister over for EIB at hæfte for alle finansielle forpligtelser for låntagerne i medfør af de kontrakter, der indgås af Banken om udlån af dens egne midler i medfør af artikel 1 i bilag II til AVS-EF-partnerskabsaftalen og de tilsvarende bestemmelser i associeringsafgørelsen.
   3.   Den i stk. 2 omhandlede kaution er begrænset til 75 % af det samlede beløb, for hvilket EIB har åbnet kreditter i medfør af samtlige lånekontrakter, men omfatter alle risici.
   4.   Medlemsstaternes forpligtelser efter stk. 2 fastsættes i kautionskontrakter mellem hver enkelt medlemsstat og EIB.
   Artikel 5
   Transaktioner, der forvaltes af EIB
   1.   Indbetalinger til EIB i forbindelse med lån på særlige vilkår, der er ydet AVS-staterne, OLT og de franske oversøiske departementer, samt provenuer og indtægter fra transaktioner med risikovillig kapital, der er foretaget i henhold til EUF'er forud for 9. EUF, tilfalder medlemsstaterne i forhold til deres bidrag til den EUF, hvorfra beløbene hidrører, medmindre Rådet med enstemmighed på forslag af Kommissionen beslutter at henlægge dem som reserve eller anvende dem til andre formål.
   2.   EIB's provision for forvaltning af de lån og transaktioner, der er nævnt i stk. 1, fratrækkes forlods de beløb, der skal krediteres medlemsstaterne.
   3.   EIB's provenuer og indtægter fra transaktioner i henhold til investeringsfaciliteten under 9. og 10. EUF anvendes til andre transaktioner i henhold til denne facilitet i overensstemmelse med artikel 3 i bilag II til AVS-EF-partnerskabsaftalen efter fradrag af ekstraordinære udgifter og forpligtelser i tilknytning til investeringsfaciliteten.
   4.   EIB's udgifter til forvaltning af investeringsfacilitetens transaktioner som nævnt i stk. 3 godtgøres fuldt ud i overensstemmelse med artikel 3, stk. 1, litra a), i bilag II til AVS-EF-partnerskabsaftalen.
   Artikel 6
   Midler forbeholdt støtteudgifter med tilknytning til EUF
   1.   EUF-midlerne skal dække omkostningerne til støtteforanstaltninger. De i artikel 1, stk. 2, litra a), nr. iii), og artikel 1, stk. 5, omhandlede midler skal dække de omkostninger til programmering og gennemførelse af EUF, som ikke nødvendigvis er dækket af støttestrategidokumenterne og de flerårige vejledende programmer, der er omhandlet i den i artikel 10, stk. 1, nævnte gennemførelsesforordning.
   2.   Midlerne til støtteforanstaltninger kan dække udgifter i forbindelse med

               a)

               arbejdet med forberedelse, opfølgning, overvågning, regnskabsførelse, revision og evaluering, som er direkte nødvendigt for programmeringen og gennemførelsen af de af Kommissionen forvaltede EUF-midler

               b)

               opnåelsen af disse mål, gennem forskning i udviklingspolitik, undersøgelser, møder, information, oplysning, uddannelse og publicering

               c)

               computer-netværk til informationsudveksling og alle andre udgifter til administrativ eller teknisk bistand, som Kommissionen måtte have til forvaltningen af EUF.

         De skal også dække udgifter såvel for Kommissionens hovedsæde som for delegationerne til administrativ støtte, som er nødvendig for at forvalte transaktioner, der finansieres i henhold til AVS-EF-partnerskabsaftalen og associeringsafgørelsen.
   De skal ikke anvendes til den europæiske offentlige tjenestes hovedopgaver, dvs. til Kommissionens fastansatte medarbejdere.
   KAPITEL II
   GENNEMFØRELSESBESTEMMELSER OG AFSLUTTENDE BESTEMMELSER
   Artikel 7
   Bidrag til 10. EUF
   1.   Kommissionen udarbejder og meddeler hvert år senest den 15. oktober Rådet en redegørelse for forpligtelser, betalinger og det årlige beløb for indkaldelser af bidrag, der skal gennemføres i det indeværende og de to følgende regnskabsår, under hensyntagen til EIB's overslag vedrørende forvaltningen og driften af investeringsfaciliteten. Disse beløb baseres på, i hvor høj grad de foreslåede midler reelt kan udbetales.
   2.   Rådet træffer med kvalificeret flertal som anført i artikel 8 på forslag af Kommissionen, der angiver, hvor stor en del der skal gå til Kommissionen og hvor stor en del til EIB, afgørelse om loftet over det årlige beløb i bidrag til det andet år efter Kommissionens forslag (n+2) og, inden for loftet for det foregående år, om hvor stort et beløb i bidrag der skal indkaldes til det første år efter Kommissionens forslag (n+1).
   3.   Hvis de i henhold til stk. 2 vedtagne bidrag afviger fra EUF’s faktiske behov i det pågældende regnskabsår, forelægger Kommissionen Rådet, der træffer afgørelse med kvalificeret flertal som anført i artikel 8, forslag om at ændre bidragsbeløbene uden at overskride loftet som fastsat i stk. 2.
   4.   Indkaldelsen af bidrag må ikke overskride det loft, der er nævnt i stk. 2, og loftet må heller ikke forhøjes, medmindre det vedtages af Rådet med kvalificeret flertal som anført i artikel 8 i særlige nødstilfælde, der skyldes ekstraordinære og uforudsete omstændigheder som en postkrise-situation. I så fald sørger Kommissionen og Rådet for, at bidragene svarer til de forventede betalinger.
   5.   Kommissionen meddeler hvert år senest den 15. oktober under hensyntagen til EIB's overslag Rådet sine skøn over de forventede forpligtelser, betalinger og bidrag for hvert af de tre år, der følger efter de år, der er nævnt i stk. 1.
   6.   Med hensyn til midler, der overføres fra tidligere EUF'er til 10. EUF i henhold til artikel 1, stk. 2, litra b), og artikel 1, stk. 3, beregnes de enkelte medlemsstaters bidrag i forhold til deres bidrag til den pågældende EUF.
   Med hensyn til midler fra 9. EUF og fra tidligere EUF'er, der ikke overføres til 10. EUF, beregnes indvirkningen på de enkelte medlemsstaters bidrag i forhold til deres bidrag til 9. EUF.
   7.   De nærmere bestemmelser for medlemsstaternes indbetaling af bidrag fastsættes i den i artikel 10, stk. 2, omhandlede finansforordning.
   Artikel 8
   Udvalget for Den Europæiske Udviklingsfond
   1.   Der nedsættes et udvalg i Kommissionen, i det følgende benævnt »EUF-Udvalget«, bestående af repræsentanter for medlemsstaternes regeringer, til at forvalte de midler i 10. EUF, som Kommissionen forvalter. En repræsentant for Kommissionen er formand for EUF-Udvalget, og Kommissionen varetager dets sekretariatsforretninger. En repræsentant for EIB deltager i udvalgets arbejde.
   2.   Medlemsstaternes stemmer i EUF-Udvalget tildeles følgende vægt:

               Medlemsstat

               Stemmetal EU-27

               Belgien

               35

               Bulgarien (7)

               [1]

               Den Tjekkiske Republik

               5

               Danmark

               20

               Tyskland

               205

               Estland

               1

               Grækenland

               15

               Spanien

               79

               Frankrig

               196

               Irland

               9

               Italien

               129

               Cypern

               1

               Letland

               1

               Litauen

               1

               Luxembourg

               3

               Ungarn

               6

               Malta

               1

               Nederlandene

               49

               Østrig

               24

               Polen

               13

               Portugal

               12

               Rumænien (7)

               [4]

               Slovenien

               2

               Slovakiet

               2

               Finland

               15

               Sverige

               27

               Det Forenede Kongerige

               148

               Total EU-25

               999

               Total EU-27 (7)

               [1 004]

         3.   EUF-Udvalget udtaler sig med et kvalificeret flertal på 720 stemmer ud af 999, idet mindst 13 medlemsstater skal stemme for. Et blokerende mindretal er på 280 stemmer.
   4.   Tiltræder en ny stat EU, ændres stemmevægten i stk. 2 og det kvalificerede flertal i stk. 3 af Rådet ved enstemmig afgørelse.
   5.   Rådet vedtager EUF-Udvalgets forretningsorden med enstemmighed.
   Artikel 9
   Investeringsfacilitetsudvalget
   1.   Der nedsættes et udvalg i EIB's regi, i det følgende benævnt »Investeringsfacilitetsudvalget«, bestående af repræsentanter for medlemsstaternes regeringer og en repræsentant for Kommissionen. EIB varetager udvalgets sekretariatsforretninger og støttefunktioner. Investeringsfacilitetsudvalgets formand vælges af og blandt udvalgets medlemmer.
   2.   Rådet vedtager Investeringsfacilitetsudvalgets forretningsorden med enstemmighed.
   3.   Investeringsfacilitetsudvalget træffer afgørelse med kvalificeret flertal. Stemmevægtningen er som fastsat i artikel 8, stk. 2 og 3.
   Artikel 10
   Gennemførelsesbestemmelser
   1.   Med forbehold af artikel 8 i nærværende aftale og de deri fastsatte stemmerettigheder for medlemsstaterne forbliver alle de relevante bestemmelser i artikel 14-30 i den interne aftale for 9. EUF i kraft, indtil Rådet har vedtaget en gennemførelsesforordning for 10. EUF. Der træffes afgørelse med enstemmighed om denne gennemførelsesforordning efter forslag fra Kommissionen og høring af EIB.
   Gennemførelsesforordningen skal indeholde de nødvendige ændringer og forbedringer af de eksisterende programmerings- og beslutningsprocedurer samt harmonisere EF- og EUF-procedurerne mest muligt, herunder aspekter vedrørende medfinansiering. Den skal desuden fastsætte særlige forvaltningsprocedurer for fredsfaciliteten. Idet der mindes om, at finansiel og teknisk bistand til gennemførelsen af artikel 11, stk. 6, artikel 11a og artikel 11b i AVS-EF-partnerskabsaftalen vil blive finansieret over andre særinstrumenter end dem, der tager sigte på finansiering af AVS-EF-samarbejdet, skal aktiviteter, der planlægges i henhold til disse bestemmelser, godkendes efter forinden fastlagte budgetforvaltningsprocedurer.
   2.   Inden AVS-EF-partnerskabsaftalens ikrafttræden vedtager Rådet en finansforordning med kvalificeret flertal som anført i artikel 8 på forslag af Kommissionen og efter udtalelse fra EIB for så vidt angår de bestemmelser, som vedrører denne, samt fra Revisionsretten.
   3.   Kommissionen skal i sine forslag til de i stk. 1 og 2 nævnte forordninger bl.a. give mulighed for at uddelegere gennemførelsesopgaverne til tredjeparter.
   Artikel 11
   Finansiel gennemførelse, regnskabsførelse, revision og decharge
   1.   Kommissionen varetager den finansielle gennemførelse af de beløbsrammer, den forvalter, på grundlag af artikel 1, stk. 8, artikel 2, stk. 1, litra a), b) og c), artikel 3, stk. 1, og artikel 6 og varetager den finansielle gennemførelse af projekter og programmer i overensstemmelse med den i artikel 10, stk. 2, omhandlede finansforordning. Til inddrivelse af uberettiget udbetalte beløb kan afgørelser truffet af Kommissionen tvangsfuldbyrdes i henhold til artikel 256 i EF-traktaten.
   2.   EIB forvalter investeringsfaciliteten og gennemfører transaktioner i henhold hertil på Fællesskabets vegne i overensstemmelse med reglerne i den i artikel 10, stk. 2, omhandlede finansforordning. Hermed optræder EIB på Fællesskabets vegne og på dettes risiko. Medlemsstaterne er indehaver af alle hermed forbundne rettigheder, herunder som fordringshaver eller ejer.
   3.   EIB varetager i overensstemmelse med sine vedtægter og bedste praksis for bankvirksomhed den finansielle gennemførelse af transaktioner i form af lån fra dens egne midler som omhandlet i artikel 4, i givet fald kombineret med rentegodtgørelser over EUF's gavebistandsmidler.
   4.   For hvert regnskabsår opstiller og godkender Kommissionen EUF’s regnskaber og sender dem til Europa-Parlamentet, Rådet og Revisionsretten.
   5.   De oplysninger, der er nævnt i artikel 10, stiller Kommissionen til rådighed for Revisionsretten, for at denne på grundlag af regnskabsbilag kan foretage sin kontrol af den bistand, der er ydet fra EUF-midler.
   6.   EIB sender hvert år Kommissionen og Rådet sin årsrapport om gennemførelsen af transaktioner, der finansieres af de EUF-midler, som forvaltes af Banken.
   7.   Revisionsretten udøver de beføjelser, den har fået i henhold til artikel 248 i EF-traktaten i forbindelse med EUF’s transaktioner, jf. dog stk. 9 i nærværende artikel. De betingelser, under hvilke Revisionsretten udøver sine beføjelser, fastsættes i den i artikel 10, stk. 2, omhandlede finansforordning.
   8.   Decharge for den finansielle forvaltning af EUF, med undtagelse af de transaktioner, der forvaltes af Banken, meddeles Kommissionen af Europa-Parlamentet efter henstilling fra Rådet, der træffer afgørelse med kvalificeret flertal som anført i artikel 8.
   9.   Transaktioner, der finansieres over de EUF-midler, som forvaltes af EIB, omfattes af de kontrol- og godkendelsesprocedurer, der er fastsat i EIB's vedtægter for alle dens transaktioner.
   Artikel 12
   Revisionsklausul
   Artikel 1, stk. 3, og artiklerne i kapitel II kan bortset fra ændringer af artikel 8 ændres af Rådet med enstemmighed på forslag af Kommissionen. EIB inddrages i forbindelse med Kommissionens forslag for så vidt angår spørgsmål, der vedrører EIB's virksomhed og investeringsfacilitetens aktiviteter.
   Artikel 13
   Ratifikation, ikrafttræden og varighed
   1.   Hver medlemsstat godkender denne aftale i overensstemmelse med sine forfatningsmæssige bestemmelser. Hver medlemsstats regering giver Generalsekretariatet for Rådet for Den Europæiske Union notifikation om afslutningen af de procedurer, der er nødvendige for aftalens ikrafttræden.
   2.   Denne aftale træder i kraft på den første dag i den anden måned efter den sidste medlemsstats notifikation om godkendelsen af denne aftale.
   3.   Denne aftale indgås for samme tidsrum som den flerårige finansielle ramme, der er knyttet som bilag Ib til AVS-EF-partnerskabsaftalen. Denne aftale forbliver dog uanset artikel 1, stk. 4, i kraft, så længe det er nødvendigt for, at alle transaktioner, der finansieres i henhold til AVS-EF-partnerskabsaftalen og associeringsafgørelsen og den pågældende flerårige finansielle ramme, kan fuldføres.
   Artikel 14
   Autentiske tekster
   Denne aftale, der er udfærdiget i ét eksemplar på dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, slovakisk, slovensk, spansk, svensk, tjekkisk, tysk og ungarsk, idet hver af disse tekster har samme gyldighed, deponeres i arkiverne i Generalsekretariatet for Rådet for Den Europæiske Union, som fremsender en bekræftet genpart til hver af signatarstaternes regeringer.

      Hecho en Bruselas, el diecisiete de julio de dos mil seis.
      V Bruselu dne sedmnáctého července dva tisíce šest.
      Udfærdiget i Bruxelles den syttende juli to tusind og seks.
      Geschehen zu Brüssel am siebzehnten Juli zweitausendsechs.
      Kahe tuhande kuuenda aasta juulikuu seitsmeteistkümnendal päeval Brüsselis.
      'Εγινε στις Βρυξέλλες, στις δέκα επτά Ιουλίου δύο χιλιάδες έξι.
      Done at Brussels on the seventeenth day of July in the year two thousand and six.
      Fait à Bruxelles, le dix-sept juillet deux mille six.
      Fatto a Bruxelles, addì diciassette luglio duemilasei.
      Briselē, divtūkstoš sestā gada septiņpadsmitajā jūlijā.
      Priimta du tūkstančiai šeštų metų liepos septynioliktą dieną Briuselyje.
      Kelt Brüsszelben, a kettőezer hatodik év július tizenhetedik napján.
      Magħmul fi Brussel, fis-sbatax jum ta' Lulju tas-sena elfejn u sitta.
      Gedaan te Brussel, de zeventiende juli tweeduizend zes.
      Sporządzono w Brukseli, dnia siedemnastego lipca roku dwa tysiące szóstego.
      Feito em Bruxelas, em dezassete de Julho de dois mil e seis.
      V Bruseli dňa sedemnásteho júla dvetisícšesť.
      V Bruslju, sedemnajstega julija leta dva tisoč šest.
      Tehty Brysselissä seitsemäntenätoista päivänä heinäkuuta vuonna kaksituhattakuusi.
      Som skedde i Bryssel den sjuttonde juli tjugohundrasex.

         Pour Sa Majesté le Roi des Belges
         Voor Zijne Majesteit de Koning der Belgen
         Für Seine Majestät den König der Belgier

         Za prezidenta České republiky

         For Hendes Majestæt Danmarks Dronning

         Für den Präsidenten der Bundesrepublik Deutschland

         Eesti Vabariigi Presidendi nimel

         Για τον Πρόεδρο της Ελληνικής Δημοκρατίας

         Por Su Majestad el Rey de España

         Pour le Président de la République française

         Thar ceann Uachtarán na hÉireann
         For the President of Ireland

         Per il Presidente della Repubblica italiana

         Για τον Πρόεδρο της Κυπριακής Δημοκρατίας

         Latvijas Republikas Valsts prezidentes vārdā

         Lietuvos Respublikos Prezidento vardu

         Pour Son Altesse Royale le Grand-Duc de Luxembourg

         A Magyar Köztársaság Elnöke részéről

         Għall-President ta' Malta

         Voor Hare Majesteit de Koningin der Nederlanden

         Für den Bundespräsidenten der Republik Österreich

         Za Prezydenta Rzeczypospolitej Polskiej

         Pelo Presidente da República Portuguesa

         Za predsednika Republike Slovenije

         Za prezidenta Slovenskej republiky

         Suomen Tasavallan Presidentin puolesta
         För Republiken Finlands President

         För Konungariket Sveriges regering

         For Her Majesty the Queen of the United Kingdom of Great Britain and Northern Ireland

      (1)  EFT L 317 af 15.12.2000, s. 3. Ændret ved aftalen undertegnet i Luxembourg den 25. juni 2005 (EUT L 287 af 28.10.2005, s. 4).

      (2)  EFT L 314 af 30.11.2001, s. 1.

      (3)  EUT L 156 af 18.6.2005, s. 19.

      (4)  EFT L 317 af 15.12.2000, s. 355.

      (5)  EUT C 46 af 24.2.2006, s. 1.

      (6)  Skønsmæssigt ansat beløb.

      (7)  Skønsmæssigt ansat stemmetal.


Avis juridique important

|

31991D0373

91/373/EØF: Rådets afgørelse af 8. juli 1991 om Det Europæiske Økonomiske Fællesskabs indgåelse af en aftale i form af brevveksling mellem Det Europæiske Økonomiske Fællesskab og Unionen af Socialistiske Sovjetrepublikker om en kreditgaranti med henblik på at sikre eksporten af landbrugsprodukter og fødevarer fra Fællesskabet til Sovjetunionen

EF-Tidende nr. L 202 af 25/07/1991 s. 0039 - 0039

RAADETS AFGOERELSE  af 8. juli 1991  om Det Europaeiske OEkonomiske Faellesskabs indgaaelse af en aftale i form af brevveksling mellem Det Europaeiske OEkonomiske Faellesskab og Unionen af Socialistiske Sovjetrepublikker om en kreditgaranti med henblik paa  at sikre eksporten af landbrugsprodukter og foedevarer fra Faellesskabet til Sovjetunionen  (91/373/EOEF)  RAADET FOR DE EUROPAEISKE FAELLESSKABER HAR -  under henvisning til Traktaten om Oprettelse af Det Europaeiske OEkonomiske Faellesskab, saerlig artikel 113,  under henvisning til forslag fra Kommissionen, og  ud fra foelgende betragtninger:  Ved forordning (EOEF) nr. 599/91 (1) er der oprettet en kreditgaranti paa 500 mio. ECU med henblik paa at sikre eksporten af landbrugsprodukter og foedevarer fra Faellesskabet til Sovjetunionen;  ifoelge forordningens artikel 2 skal der indgaas en aftale mellem Faellesskabet og regeringen for USSR om de betingelser, paa hvilke Faellesskabet yder garantien;  Kommissionen har foert forhandlinger om den paagaeldende aftale i samraad med et udvalg bestaaende af repraesentanter for medlemsstaterne -  TRUFFET FOELGENDE AFGOERELSE:  Artikel 1  Aftalen i form af brevveksling mellem Det Europaeiske OEkonomiske Faellesskab og Unionen af Socialistiske Sovjetrepublikker om en kreditgaranti med henblik paa at sikre eksporten af landbrugsprodukter og foedevarer fra Faellesskabet til  Sovjetunionen godkendes herved paa Faellesskabets vegne.  Teksten til aftalen er knyttet til denne afgoerelse.  Artikel 2  Formanden for Raadet bemyndiges til at udpege den person, der er befoejet til at undertegne aftalen med bindende virkning for Faellesskabet. Udfaerdiget i Bruxelles, den 8. juli 1991. Paa Raadets vegne  W. KOK  Formand   (1) EFT nr. L 67 af 14. 3. 1991, s. 21.


Avis juridique important

|

31997D0824

97/824/EF: Rådets afgørelse af 20. november 1997 om indgåelse af aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og regeringen for Republikken Guinea-Bissau om fiskeri ud for Guinea-Bissau, for perioden 16. juni 1997 til 15. juni 2001

EF-Tidende nr. L 342 af 12/12/1997 s. 0001 - 0002

RÅDETS AFGØRELSE af 20. november 1997 om indgåelse af aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og regeringen for Republikken Guinea-Bissau om fiskeri ud for Guinea-Bissau, for perioden 16. juni 1997 til 15. juni 2001 (97/824/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til aftalen mellem Det Europæiske Økonomiske Fællesskab og regeringen for Republikken Guinea-Bissau om fiskeri ud for Guinea-Bissaus kyst, undertegnet i Bissau den 27. februar 1980 (1), særlig artikel 17,under henvisning til forslag fra Kommissionen, ogud fra følgende betragtninger:Fællesskabet og Republikken Guinea-Bissau har ført forhandlinger for at fastsætte de ændringer eller tilføjelser, der skal foretages i ovennævnte aftale ved udløbet af den til aftalen knyttede protokol;som resultat af disse forhandlinger blev der den 4. juni 1997 paraferet en ny protokol; i henhold til denne protokol har Fællesskabets fiskere fiskerimuligheder i farvandene henhørende under Republikken Guinea-Bissaus højhedsområde eller jurisdiktion i perioden 16. juni 1997 til 15. juni 2001;for at undgå en afbrydelse af EF-fartøjernes fiskeri er det nødvendigt, at den pågældende protokol godkendes snarest muligt; de to parter har derfor paraferet en aftale i form af brevveksling om midlertidig anvendelse af den paraferede protokol fra dagen efter den dato, på hvilken den gældende protokol udløber; aftalen i form af brevveksling bør indgås med forbehold af en endelig afgørelse i henhold til traktatens artikel 43;nøglen for fordelingen af fangstmulighederne mellem medlemsstaterne bør fastsættes på grundlag af fordelingen af de traditionelle fangstmuligheder i forbindelse med fiskeriaftalen -TRUFFET FØLGENDE AFGØRELSE:Artikel 1Aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og regeringen for Republikken Guinea-Bissau om fiskeri ud for Guinea-Bissau for perioden 16. juni 1997 til 15. juni 2001 godkendes herved på Fællesskabets vegne.Teksten til aftalen i form af brevveksling og til protokollen er knyttet til denne afgørelse.Artikel 2De i protokollen fastsatte fangstmuligheder fordeles mellem medlemsstaterne efter følgende nøgle:a) rejefiskeri:>TABELPOSITION>b) fiskeri efter blæksprutter/fisk:>TABELPOSITION>Hvis de i protokollen fastsatte fangstmuligheder ikke opbruges med licensansøgningerne fra disse medlemsstater, kan Kommissionen tage licensansøgninger fra enhver anden medlemsstat i betragtning.Artikel 3Formanden for Rådet bemyndiges til at udpege de personer, der er beføjet til at undertegne aftalen i form af brevveksling med bindende virkning for Fællesskabet.Udfærdiget i Bruxelles, den 20. november 1997.På Rådets vegneE. HENNICOT-SCHOEPGESFormand(1) EFT L 226 af 29. 8. 1980, s. 33.


title: 2010/360/: Rådets afgørelse af 24. juni 2010 om indgåelse af aftalen mellem Det Europæiske Fællesskab og Bosnien-Hercegovina om visse aspekter af lufttrafik

text:
               29.6.2010

               DA

               Den Europæiske Unions Tidende

               L 161/1

         RÅDETS AFGØRELSE
   af 24. juni 2010
   om indgåelse af aftalen mellem Det Europæiske Fællesskab og Bosnien-Hercegovina om visse aspekter af lufttrafik
   (2010/360/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 6, litra a), og artikel 218, stk. 8, første afsnit,
   under henvisning til forslag fra Europa-Kommissionen,
   under henvisning til godkendelse fra Europa-Parlamentet, og
   ud fra følgende betragtninger:

               (1)

               Rådet bemyndigede den 5. juni 2003 Kommissionen til at indlede forhandlinger med tredjelande om en fællesskabsaftale, som skulle træde i stedet for visse bestemmelser i eksisterende bilaterale aftaler.

               (2)

               Kommissionen har på Fællesskabets vegne forhandlet om en aftale med Bosnien-Hercegovina om visse aspekter af lufttrafik (i det følgende benævnt »aftalen«) i overensstemmelse med de mekanismer og direktiver, der blev fastsat i bilaget til Rådets afgørelse om bemyndigelse af Kommissionen til at indlede forhandlinger med tredjelande om en fællesskabsaftale, som skulle træde i stedet for visse bestemmelser i eksisterende bilaterale aftaler.

               (3)

               Aftalen blev i overensstemmelse med Rådets afgørelse 2006/426/EF undertegnet på Fællesskabets vegne den 5. maj 2006 (1) med forbehold af senere indgåelse.

               (4)

               Som følge af Lissabontraktatens ikrafttræden den 1. december 2009 bør Den Europæiske Union afgive en notifikation til Bosnien-Hercegovina om, at Den Europæiske Union er trådt i stedet for og har efterfulgt Det Europæiske Fællesskab.

               (5)

               Aftalen bør godkendes —

         VEDTAGET DENNE AFGØRELSE:
   Artikel 1
   Aftalen mellem Det Europæiske Fællesskab og Bosnien-Hercegovina om visse aspekter af lufttrafik godkendes herved på Unionens vegne (2).
   Artikel 2
   Formanden for Rådet bemyndiges herved til at udpege den person, der er beføjet til at foranstalte den notifikation, der er omhandlet i aftalens artikel 8, stk. 1, og til at afgive følgende notifikation:

      »Som følge af Lissabontraktatens ikrafttræden den 1. december 2009 er Den Europæiske Union trådt i stedet for og har efterfulgt Det Europæiske Fællesskab og udøver fra nævnte dato alle Det Europæiske Fællesskabs rettigheder og påtager sig alle dets forpligtelser. Henvisninger i aftalen til »Det Europæiske Fællesskab« gælder i givet fald som henvisninger til »Den Europæiske Union«.«

      Udfærdiget i Luxembourg, den 24. juni 2010.

            På Rådets vegne

         J. BLANCO LÓPEZ

            Formand

      (1)  EFT L 169 af 22.6.2006, s. 47.

      (2)  Aftalen mellem Det Europæiske Fællesskab og Bosnien-Hercegovina om visse aspekter af lufttrafik blev offentliggjort i EUT L 169 af 22.6.2006, s. 48 sammen med afgørelsen om undertegnelse.


Avis juridique important

|

31998D0180

98/180/EF, EKSF, Euratom: Rådets og Kommissionens afgørelse af 19. december 1997 om indgåelse af Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Estland på den anden side

EF-Tidende nr. L 068 af 09/03/1998 s. 0001 - 0002

RÅDETS OG KOMMISSIONENS AFGØRELSE af 19. december 1997 om indgåelse af Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Estland på den anden side (98/180/EF, EKSF, Euratom)RÅDET FOR DEN EUROPÆISKE UNION OGKOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Kul- og Stålfællesskab, særlig artikel 95,under henvisning til traktaten om oprettelse af Det Europæiske Fællesskab, særlig artikel 238 sammenholdt med artikel 228, stk. 2, andet punktum, og stk. 3, andet afsnit,under henvisning til traktaten om oprettelse af Det Europæiske Atomenergifællesskab, særlig artikel 101, stk. 2,efter høring af Det Rådgivende Udvalg og samstemmende udtalelse fra Rådet i henhold til artikel 95 i traktaten om oprettelse af Det Europæiske Kul- og Stålfællesskab,under henvisning til samstemmende udtalelse fra Europa-Parlamentet (1),under henvisning til Rådets godkendelse i henhold til artikel 101 i traktaten om oprettelse af Det Europæiske Atomenergifællesskab, ogud fra følgende betragtning:Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Estland på den anden side, som undertegnedes i Bruxelles den 12. juni 1995, bør godkendes -TRUFFET FØLGENDE AFGØRELSE:Artikel 1Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Estland på den anden side, de dertil knyttede protokoller og de til slutakten knyttede erklæringer og brevvekslinger godkendes herved på vegne af Det Europæiske Kul- og Stålfællesskab, Det Europæiske Fællesskab og Det Europæiske Atomenergifællesskab.Teksten til aftalen, de dertil knyttede protokoller og slutakten er knyttet til denne afgørelse (2).Artikel 21. Den holdning, Fællesskabet skal indtage i Associeringsrådet og i Associeringsudvalget, når dette handler efter bemyndigelse fra Associeringsrådet, fastlægges af Rådet på forslag af Kommissionen eller, om fornødent, af Kommissionen i overensstemmelse med de relevante bestemmelser i traktaterne om oprettelse af Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab.2. Formanden for Rådet udøver formandskabet i Associeringsrådet i overensstemmelse med artikel 110 i Europaaftalen og fremfører Fællesskabets holdning. En repræsentant for Kommissionen udøver formandskabet i Associeringsudvalget i overensstemmelse med udvalgets forretningsorden og fremfører Fællesskabets holdning.3. Rådet og Kommissionen træffer i hvert enkelt tilfælde beslutning om at offentliggøre henholdsvis Associeringsrådets og Associeringsudvalgets afgørelser i De Europæiske Fællesskabers Tidende.Artikel 3Formanden for Rådet foretager på vegne af Det Europæiske Fællesskab den i aftalens artikel 130 omhandlede notifikation. Formanden for Kommissionen foranstalter tilsvarende notifikation på vegne af Det Europæiske Kul- og Stålfællesskab og Det Europæiske Atomenergifællesskab.Udfærdiget i Bruxelles, den 19. december 1997.På Rådets vegneF. BODENFormandPå Kommissionens vegneJ. SANTERFormand(1) EFT C 323 af 4.12.1995, s. 41.(2) Se side 3 i denne Tidende.


Avis juridique important

|

31993D0350

93/350/EKSF, EØF, Euratom: Rådets Afgørelse af 8. juni 1993 om ændring af afgørelse 88/591/EKSF, EØF, Euratom om oprettelse af De Europæiske Fællesskabers Ret i Første Instans

EF-Tidende nr. L 144 af 16/06/1993 s. 0021 - 0022 den finske specialudgave: kapitel 1 bind 3 s. 0021  den svenske specialudgave: kapitel 1 bind 3 s. 0021

RAADETS AFGOERELSE af 8. juni 1993 om aendring af afgoerelse 88/591/EKSF, EOEF, Euratom om oprettelse af De Europaeiske Faellesskabers Ret i Foerste Instans  (93/350/Euratom, EKSF, EOEF)RAADET FOR DE EUROPAEISKE FAELLESSKABER HAR - under henvisning til Traktaten om Oprettelse af Det Europaeiske Kul- og Staalfaellesskab, saerlig artikel 32d,  under henvisning til Traktaten om Oprettelse af Det Europaeiske OEkonomiske Faellesskab, saerlig artikel 168 A,  under henvisning til Traktaten om Oprettelse af Det Europaeiske Atomenergifaellesskab, saerlig artikel 140 A,  under henvisning til protokollen vedroerende statutten for Det Europaeiske Kul- og Staalfaellesskabs Domstol, undertegnet i Paris den 18. april 1951,  under henvisning til anmodning fra Domstolen,  under henvisning til udtalelse fra Kommissionen,  under henvisning til udtalelse fra Europa-Parlamentet (1), og ud fra foelgende betragtninger:  Formaalet med oprettelsen af en ret i foerste instans i tilknytning til Domstolen ved afgoerelse 88/591/EKSF, EOEF, Euratom (2) er ved at indfoere en mulighed for en behandling i to instanser at skabe en stoerre grad af retsbeskyttelse for de retsundergivne,  navnlig i sager, hvori det er noedvendigt at foretage en indgaaende undersoegelse af komplicerede faktiske omstaendigheder, samt at opretholde kvaliteten og effektiviteten af domstolskontrollen i Faellesskabets retsorden, saaledes at Domstolen kan koncentrere  sig om sin hovedopgave, som er at sikre en ensartet fortolkning af faellesskabsretten;  ud fra denne maalsaetning boer der i lyset af erfaringen ske en udvidelse af de til Retten i Foerste Instans overfoerte befoejelser til at traeffe afgoerelse i foerste instans i bestemte arter af sager, der indbringes af fysiske eller juridiske personer;  afgoerelse 88/591/EKSF, EOEF, Euratom boer derfor aendres - TRUFFET FOELGENDE AFGOERELSE:  Artikel 1  Afgoerelse 88/591/EKSF, EOEF, Euratom aendres saaledes:  1) Artikel 3, stk. 1, erstattes af foelgende:  »Retten udoever, i foerste instans, de befoejelser, der er tillagt Domstolen i henhold til traktaterne om oprettelse af Faellesskaberne og de retsakter, der er udstedt til disses gennemfoerelse, medmindre andet er bestemt i en retsakt om oprettelse af et  faellesskabsretligt organ:  a) i tvister som omhandlet i EOEF-Traktatens artikel 179 og Euratom-Traktatens artikel 152 b) i sager, som indbringes af fysiske eller juridiske personer i medfoer af EKSF-Traktatens artikel 33, stk. 2, artikel 35, artikel 40, stk. 1 og 2, og artikel 42 c) i sager, der indbringes af fysiske eller juridiske personer i medfoer af EOEF-Traktatens artikel 173, stk. 2, artikel 175, stk. 3, artikel 178 og artikel 181 d) i sager, der indbringes af fysiske eller juridiske personer i medfoer af Euratom-Traktatens artikel 146, stk. 2, artikel 148, stk. 3, artikel 151 og artikel 153.« 2) Artikel 3, stk. 2 og 3, ophaeves.  3) Artikel 4 affattes saaledes:  »Artikel 4 EKSF-Traktatens artikel 34, 36, 39, 44 og 92, EOEF-Traktatens artikel 172, 174, 176, 184-187 og 192 og Euratom-Traktatens artikel 49, 83, 144, litra b), 147, 149, 156-159 og 164 finder anvendelse paa Retten, jf. dog nedenstaaende bestemmelser.« Artikel 2  Artikel 53, stk. 2, i protokollen vedroerende statutten for Det Europaeiske Kul- og Staalfaellesskabs Domstol, som aendret ved 88/591/EKSF, EOEF, Euratom, affattes saaledes:  »Uanset Traktatens artikel 44 har en afgoerelse fra Retten om annullation af en generel beslutning eller henstilling foerst retsvirkning fra udloebet af den frist, der omhandles i artikel 49, stk. 1, i denne statut, eller, saafremt appel er ivaerksat inden  for denne frist, fra afvisningen af appellen, dog med forbehold af muligheden for en part til at fremsaette begaering til Domstolen om midlertidig ophaevelse af retsvirkningerne af den annullerede retsakt eller om andre foreloebige foranstaltninger i medfoer  af Traktatens artikel 39, stk. 2 og 3.« Artikel 3  Denne afgoerelse traeder i kraft den foerste dag i den anden maaned efter offentliggoerelsen i De Eurpaeiske Faellesskabers Tidende; for saa vidt angaar sager, som indbringes af fysiske eller juridiske personer i medfoer af EKSF-Traktatens artikel 33,  stk. 2, artikel 35 og artikel 40, stk. 1 og 2, og som angaar retsakter, der vedroerer anvendelsen af naevnte Traktats artikel 74, samt for saa vidt angaar sager, som indbringes af fysiske eller juridiske personer i medfoer af EOEF-Traktatens artikel 173, stk.  2, artikel 175, stk. 3 og artikel 178, og som vedroerer handelspolitiske beskyttelsesforanstaltninger i den i artikel 113 i naevnte Traktat anvendte betydning, der traeffes mod dumping og subsidieordninger, traeder den dog foerst i kraft paa en dato, som  Raadet traeffer afgoerelse om med enstemmighed.  Bestemmelserne om sager, der indbringes i medfoer af EKSF-Traktatens artikel 42, EOEF-Traktatens artikel 181 og Euratom-Traktatens artikel 153, finder kun anvendelse paa aftaler, som er indgaaet efter denne afgoerelses ikrafttraedelse.  Artikel 4  Sager, der er omfattet af artikel 3 i afgoerelse 88/591/EKSF, EOEF, Euratom, som aendret ved naervaerende afgoerelse, og som allerede er blevet anlagt ved Domstolen paa tidspunktet for denne afgoerelses ikrafttraedelse, men hvori der endnu ikke er  blevet forelagt foreloebig rapport for Domstolen som omhandlet i artikel 44, stk. 1, i Domstolens procesreglement, henvises til Retten.  Udfaerdiget i Luxembourg, den 8. juni 1993.  Paa Raadets vegne N. HELVEG PETERSEN Formand (1) EFT nr. C 241 af 21. 9. 1992, s. 1.  (2) EFT nr. L 319 af 25. 11. 1988, s. 1. Berigtiget tekst i EFT nr. C 215 af 21. 8. 1989, s. 1.


Avis juridique important

|

31986D0057

86/57/EØF: Kommissionens afgørelse af 12. februar 1986 om ændring af afgørelse af 31. oktober 1973 om Den rådgivende Komité for Sukker

EF-Tidende nr. L 068 af 11/03/1986 s. 0020 - 0020

*****  KOMMISSIONENS  AFGOERELSE  af 12. februar 1986  om aendring af afgoerelse af 31. oktober 1973 om Den raadgivende Komité for Sukker  (86/57/EOEF)  KOMMISSIONEN FOR DE EUROPAEISKE FAELLESSKABER HAR -  under henvisning til traktaten om oprettelse af Det europaeiske oekonomiske Faellesskab, og  ud fra foelgende betragtning:  Som foelge af udvidelsen af Faellesskabet og for at faa en ligelig regional repraesentation i den paritetiske gruppe under Den raadgivende Komité for Sukker oprettet ved Kommissionens afgoerelse af 31. oktober 1973 (1), senest aendret ved afgoerelse af 9. februar 1983 (2), boer antallet af medlemmer i denne gruppe forhoejes -  TRUFFET FOELGENDE AFGOERELSE:  Artikel 1  I artikel 5, stk. 1, i Kommissionens afgoerelse af 31. oktober 1973 aendres »ti« til »elleve«.  Artikel 2  Denne afgoerelse traeder i kraft den 12. februar 1986.  Udfaerdiget i Bruxelles, den 12. februar 1986.  Paa Kommissionens vegne  Frans ANDRIESSEN  Naestformand  (1) EFT nr. L 355 af 24. 12. 1973, s. 43.  (2) EFT nr. L 51 af 24. 2. 1983, s. 34.